CELEX: 62006CA0486
Language: el
Date: 2007-12-06 00:00:00
Title: Υπόθεση C-486/06: Απόφαση του Δικαστηρίου (όγδοο τμήμα) της 6ης Δεκεμβρίου 2007 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — BVBA Van Landeghem κατά Βελγικού Δημοσίου (Κοινό δασμολόγιο — Συνδυασμένη Ονοματολογία — Δασμολογική κατάταξη — Κλάσεις 8703 και 8704 — Αυτοκίνητο όχημα τύπου pick-up )

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/12
            
         Απόφαση του Δικαστηρίου (όγδοο τμήμα) της 6ης Δεκεμβρίου 2007 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — BVBA Van Landeghem κατά Βελγικού Δημοσίου
   (Υπόθεση C-486/06) (1)
   
   (Κοινό δασμολόγιο - Συνδυασμένη Ονοματολογία - Δασμολογική κατάταξη - Κλάσεις 8703 και 8704 - Αυτοκίνητο όχημα τύπου «pick-up»)
   (2008/C 22/22)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   BVBA Van Landeghem
   κατά
   Βελγικού Δημοσίου
   Αντικείμενο της υποθέσεως
   Αίτηση εκδόσεως προδικαστικής αποφάσεως — Hof van beroep te Antwerpen — Ερμηνεία του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) — Διακρίσεις 8703 και 8704 — Κατάταξη ενός οχήματος με κινητήρα, τύπου «pick-up», το οποίο αποτελείται από κλειστό θάλαμο που χρησιμεύει ως χώρος μεταφοράς προσώπων και από καρότσα ύψους μικρότερου των 50 εκ. και το οποίο διαθέτει πολυτελές εσωτερικό, σύστημα πεδήσεως ABS, βενζινοκινητήρα 4 έως 8 λίτρων, κίνηση 4 × 4 και πολυτελείς (σπορ) ζάντες
   Διατακτικό της αποφάσεως
   Τα οχήματα pick-up όπως τα επίδικα στην κύρια δίκη, που αποτελούνται, αφενός, από κλειστό θάλαμο που χρησιμεύει ως χώρος μεταφοράς προσώπων, στον οποίο υπάρχουν πτυσσόμενα ή κινητά καθίσματα με ζώνες ασφαλείας τριών σημείων προσδέσεως πίσω από το κάθισμα ή το έδρανο του οδηγού, και, αφετέρου, από μια ανατρεπόμενη καρότσα το ύψος της οποίας δεν υπερβαίνει τα 50 εκ., η οποία ανοίγει μόνο στην οπίσθια πλευρά και δεν διαθέτει κανένα σύστημα στερεώσεως φορτίων, τα οποία διαθέτουν ένα εξαιρετικά πολυτελές εσωτερικό με πολυάριθμα έξτρα (μεταξύ άλλων, ηλεκτρικώς ρυθμιζόμενα δερμάτινα καθίσματα, καθρέπτες και παράθυρα με ηλεκτρικό χειρισμό, και στερεοφωνική εγκατάσταση με συσκευή cd) είναι εξοπλισμένα με σύστημα πεδήσεως ABS, βενζινοκινητήρα 4 έως 8 λίτρων πολύ υψηλής καταναλώσεως με αυτόματο κιβώτιο ταχυτήτων, κίνηση στους τέσσερις τροχούς και πολυτελείς σπορ ζάντες πρέπει να καταταχθούν, σύμφωνα με τη γενική εικόνα και το σύνολο των χαρακτηριστικών τους, στην κλάση 8703 της ΣΟ που περιέχεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο όπως τροποποιήθηκε από τα παραρτήματα των κανονισμών (ΕΚ) 3115/94 της Επιτροπής, της 20ής Δεκεμβρίου 1994, (ΕΚ) 3009/95 της Επιτροπής, της 22ας Δεκεμβρίου 1995, και (ΕΚ) 1734/96 της Επιτροπής, της 9ης Σεπτεμβρίου 1996.
   
      (1)  ΕΕ C 20 της 27.1.2007.